Лимон зарарлы икән

	Суык тигәндә без аны тиз генә чәйгә салып эчү җаен карыйбыз. Авыруга каршы көрәшү өчен С витамины кирәк, янәсе... Чынында исә, белгечләр әйтүенчә, лимонда С витамины без уйлаганча күп түгел. 	 Орга­низм­ның әлеге витаминга тәүлеклек ихтыяҗын канәгатьләндерү өчен 1,5-2 лимон (180 грамм) ашарга кирәк. Чагыштыру өчен: татлы борычның 50 грамм булуы да җитә. Лимон түгел, ә гөлҗимеш С витамины буенча беренче урында тора. Организм әлеге витаминга баесын өчен тәүлегенә аны нибары 16 грамм ашарга кирәк. Моннан тыш, температура 60 градустан артканда, витаминнар таркала. Димәк, кайнар чәйгә салгач, лимондагы С витамины бөтенләй юкка чыга дигән сүз. 
	---	
Матбугат.ру

	№ --- | 30.11.2017	


